cyanic-selkie/wikianc huggingface dataset:
Battle Hymns
Πηγές
Κατηγορία:Δισκογραφία των Manowar Κατηγορία:Άλμπουμ του 1982
Ζιλ της Βρετάνης
Ο Ζιλ, γαλλ. Gilles de Bretagne (1420 - 25 Απριλίου 1450) από τον Οίκο του Ντρε ήταν πρίγκιπας της Βρετάνης, κύριος του Σαντοσέ.
Βιογραφία
Ήταν ο τρίτος γιος του Ιωάννη Ε΄ δούκα της Βρετάνης και της Ιωάννας των Βαλουά, κόρης του Καρόλου Στ΄ της Γαλλίας. Αδέλφια του ήταν ο Φραγκίσκος Α΄ της Βρετάνης και ο Πέτρος Β΄ της Βρετάνης.
Έλαβε μία μικρή κτήση ως εισόδημα (appanage). Μόλις έγινε δούκας ο αδελφός του Φραγκίσκος Α΄, τον έστειλε σε πρεσβεία στον Ερρίκο ΣΤ΄ της Αγγλίας, όπου του χορηγήθηκε σύνταξη. Το 1444, έπειτα από την επιστροφή του στη Βρετάνη, ο Ζιλ απήγαγε και νυμφεύτηκε την 8ετή Φραγκίσκη ντε Ντινάν, μία πλούσια κληρονόμο. Έτσι έλαβε τη βαρονία του Σατωμπριάν και πολλά άλλα μέρη στη Βρετάνη, περιλαμβανομένου του κάστρου Γκυιλντό, που βρίσκεται στο Κρεέν, στο διαμέρισμα Κοτ-ντ'Αρμόρ.
Η αυξανόμενη δύναμη του Ζιλ τον έκανε να ζητήσει ένα μεγαλύτερο μερίδιο της πατρικής περιουσίας από τον αδελφό του, αντιμετώπισε όμως την άρνηση εκείνου. Τότε πλησίασε τον βασιλιά της Αγγλίας και του πρόσφερε τις υπηρεσίες του. Μία επιστολή της 5ης Ιουλίου 1445 πιάστηκε από πράκτορες του δούκα, που αρνήθηκε να τον συγχωρέσει, ώσπου επενέβη ο θείος του Αρθούρος κοννετάμπλ ντε Ρισμόν.
Η άφιξη Άγγλων τοξοτών στο κάστρο Γκυιλντό προκάλεσε τη "Γαλλική μερίδα", που καθοδηγούσε ο Αρτύρ ντε Μοντωμπάν στην Αυλή του αδελφού του δούκα, να κανονίσει τη σύλληψη του Ζιλ από τον Πριζάν ντε Κετιβύ στις 26 Ιουνίου 1446 με διαταγή του βασιλιά της Γαλλίας. Τον πήγαν στο Ντινάν, μετά στη Ρενν, όπου ο αδελφός του αρνήθηκε να τον δει, και τελικά στο Σατωμπριάν. Η περιουσία του και αυτής της συζύγου του Φραγκίσκης ντε Ντινάν, η οποία κρατήθηκε κοντά στη δούκισσα της Βρετάνης, κατασχέθηκαν.
Παρά την παρέμβαση του θείου του, του κοννετάμπλ ντε Ρισεμόν, η δίκη για προδοσία και προσβολή κατά του ηγεμόνα, υπό την επίβλεψη του Γενικού Δικηγόρου Ολιβιέ ντυ Μπράιγ, ξεκίνησε στο Ρέντον στις 31 Ιουλίου 1446 μπροστά από τη Συνέλευση της Βρετάνης. Τα μέλη της αρνήθηκαν να δικάσουν τον Ζιλ, που έμεινε στη φυλακή με διαταγή του αδελφού του. Το 1447 ο Ολιβιέ ντυ Μπράιγ αρνήθηκε να ακούσει για άλλη δίκη, ενώ ο Ερρίκος ΣΤ΄ της Αγγλίας απείλησε να παρέμβει στρατιωτικά για να τον ελευθερώσει.
Ο Ζιλ μεταφέρθηκε στο κάστρο Μονκοντούρ τον Οκτώβριο του 1448, υπό τη φύλαξη του Ολιβιέ ντε Μεέλ. Του συμπεριφερόταν φτωχά, έτσι έγραψε τον Δεκέμβριο στον Κάρολο Ζ΄ της Γαλλίας, που έστειλε τον ναύαρχο Πριζάν ντε Κετινύ στον δούκα της Βρετάνης, για να ζητήσει την απελευθέρωσή του. Ο Κετινύ έφθασε στο Βάνν τον Μάιο του 1449 και επέτυχε την ελευθέρωση του Ζιλ, όταν ο δούκας έλαβε ένα πλαστό γράμμα από τον βασιλιά της Αγγλίας, γραμμένο από τον Πιέρ Λα Ροζ, που ζητούσε να ελευθερώσει τον Ζιλ. Ως αποτέλεσμα η απελευθέρωσή του ανεστάλη, μετά από την οργή που έφερε η ψευδής επιστολή.
Ο Ζιλ μεταφέρθηκε στο Τουφού, μετά στο κάστρο Αρντουιναιέ. Οι φύλακές του Ολιβιέ ντε Μεέλ, Ζαν Ραζεάρ, Ρουσέλ Μαλεστούς, Ζαν ντε λα Σεζ και Ορέιγ-Πελύ προσπάθησαν να τον κάνουν να πεθάνει της πείνας, αλλά έλαβε βοήθεια από μία φτωχή γυναίκα. Στις 25 Απριλίου 1460 οι φύλακές του τον στραγγάλισαν στο κελί του. Ο Ολιβιέ ντε Μεέλ και οι ακόλουθοί του εκτελέστηκαν με διαταγή του Πέτρου Γ΄ της Βρετάνης στο Βανν στις 8 Ιουνίου 1451.
Το λείψανο του Ζιλ μεταφέρθηκε στο Μποκυάν και τάφηκε στο αββαείο. Το ομοίωμά του από ξύλο δρυός, που κείτεται επάνω στον τάφο, διατηρήθηκε στο Μουσείο Τέχνης και Ιστορίας του Σαιν-Μπριέκ.
Οικογένεια
Νυμφεύτηκε το 1444 τη Φρανσουάζ ντε Ντινάν, κόρη του Ιακώβου κυρίου του Μπωμανουάρ, αρχιθαλαμηπόλου στην Αυλή της Βρετάνης και της Αικατερίνης ντε Ροάν.
Πηγές
Κατηγορία:Οίκος του Ντρε
Μέγα Νέφος του Μαγγελάνου
Το Μέγα Νέφος του Μαγγελάνου (συντομογραφία LMC) είναι ένας ανώμαλος γαλαξίας, δορυφόρος του δικού μας Γαλαξία. Απέχει από τη Γη περίπου 164.000 ως 168.000 έτη φωτός. Το μήκος του είναι περίπου 20.000 έτη φωτός (δηλαδή είναι 10 φορές μικρότερος του δικού μας Γαλαξία) και περιέχει περί τα 10 δισεκατομμύρια αστέρες (20 φορές λιγότερα από ο,τι ο δικός μας Γαλαξίας). Και όμως, είναι ο τέταρτος σε διαστάσεις γαλαξίας από τους σαράντα και πλέον της Τοπικής Ομάδας. Τα απώτατα όριά του του δίνουν μία μέγιστη διάσταση 32.000 ετών φωτός. Είναι ορατός με γυμνό μάτι από το νότιο ημισφαίριο της Γης και τους τροπικούς, αλλά όχι από την Ελλάδα ή την Ευρώπη, καθώς κείται πολύ νότια στην ουράνια σφαίρα: Το βόρειο μισό του Μεγάλου Νέφους του Μαγγελάνου ανήκει στον αστερισμό Δοράς, ενώ το νότιο στον αστερισμό Τράπεζα. Εξαιτίας του ονόματός του, θα πρέπει να τονίζεται πάντα ότι πρόκειται για γαλαξία, και όχι για «αστρικό νέφος» ή νεφέλωμα. Για ιστορικές αναφορές και την προέλευση του ονόματος δείτε το λήμμα Νέφη του Μαγγελάνου.
Παρότι ανώμαλος, έχουν ανιχνευθεί ίχνη μιας υποτυπώδους σπειροειδούς δομής με άξονα μία πολύ αδρή ράβδο (π.χ. η εξωγαλαξιακή βάση δεδομένων της NASA τον κατατάσσει ως τύπου Irr/SB(s)m). Ορισμένοι εικάζουν ότι το LMC ήταν κάποτε ένας μικρός ραβδωτός σπειροειδής γαλαξίας, του οποίου η μορφή αλλοιώθηκε από τις παλιρροϊκές βαρυτικές δυνάμεις που του ασκεί ο δικός μας Γαλαξίας. Ως νεαρότερος γαλαξίας από τον δικό μας, το Μέγα Νέφος του Μαγγελάνου έχει μεγαλύτερη περιεκτικότητα σε διαστρικό αέριο και μεγαλύτερο ποσοστό από νεαρούς αστέρες και από γιγάντιους κυανούς αστέρες (κυανούς γίγαντες) που ζουν πολύ λιγότερο από τον Ήλιο και εκρήγνυνται στο τέλος της ζωής τους δίνοντας τις θεαματικές εκρήξεις υπερκαινοφανών. Χαρακτηριστικά, στο Μέγα Νέφος του Μαγγελάνου παρατηρήθηκε στις 24 Φεβρουαρίου 1987 η πρώτη έκρηξη υπερκαινοφανούς (σουπερνόβα), γνωστή σήμερα ως SN 1987 A, που ήταν πρώτη ορατή με γυμνό μάτι μετά την έκρηξη της Σουπερνόβα του Κέπλερ το 1604.
Εξαιτίας κυρίως της κινήσεώς του περί το κέντρο του Γαλαξία, στην εποχή μας το Μέγα Νέφος του Μαγγελάνου απομακρύνεται από τη Γη με ταχύτητα 278 χιλιόμετρα το δευτερόλεπτο ή περίπου 1 εκατομμύριο χιλιόμετρα την ώρα. Το LMC είναι γνωστό και με τα ονόματά του σε καταλόγους: ESO 56- G 115 και PGC 17223, τα οποία ωστόσο σπανίως χρησιμοποιούνται.
Εξωτερικοί σύνδεσμοι
Κατηγορία:Δορυφόροι γαλαξιών Κατηγορία:Τοπική ομάδα γαλαξιών
Βίτουλαντ
thumb|right|Σημαία του Βρετανικού προτεκτοράτου Η Βίτουλαντ (Wituland) ήταν μια περιοχή στην Ανατολική Αφρική και συγκεκριμένα στις ακτές του Ινδικού Ωκεανού και είχε έκταση 3.000 τετραγωνικά χιλιόμετρα (1.200 τετραγωνικά μίλια). Είχε πρωτεύουσα την Γουίτου και κεντρικό λιμάνι την πόλη Λάμου, στα βόρεια των εκβολών του ποταμού Τάνα. Η περιοχή εκείνη είναι κομμάτι της σημερινής Κένυας.
Ιστορία
Η αποικία ιδρύθηκε το 1858 από τον πρώην κυβερνήτη του Σουλτανάτου Πατ, αλλά μετά από αρκετές άκαρπες προσπάθειες η Βίτουλαντ έγινε ο κόσμος των κακοποιών στοιχείων, κυρίως των δούλων του Σουλτανάτου της Ζανζιβάρης που είχαν αποδράσει. Το 1885, οι Γερμανοί αδερφοί Κλέμενς και Γουσταύος Ντάνχαρτ διαπραγματεύτηκαν με τον Σουλτάνο της Βίτουλαντ και εκείνος, στις 8 Απριλίου 1885 έδωσε στους αδερφούς Ντάνχαρτ 25 μίλια, ενώ η υπόλοιπη Βίτουλαντ έγινε γερμανικό προτεκτοράτο.
Σύμφωνα με τη Συνθήκη Ελιγολάνδης-Ζανζιβάρης, η Γερμανική Αυτοκρατορία παραιτήθηκε από κάθε δικαίωμα κυριαρχίας στη Βίτουλαντ, και έτσι η περιοχή κηρύχθηκε βρετανικό προτεκτοράτο, παρά τις διαμαρτυρίες των κατοίκων που υπερασπίζονταν τους Γερμανούς.
Δείτε επίσης
Κατηγορία:Αποικίες της Γερμανίας Κατηγορία:Πρώην κράτη της Αφρικής Κατηγορία:Ιστορία της Κένυας Βιτουλαντ
Έμμα Ρόμπερτς
Η Έμμα Ρόουζ Ρόμπερτς (Emma Rose Roberts) (Νέα Υόρκη, 10 Φεβρουαρίου 1991) είναι Αμερικανίδα ηθοποιός, μοντέλο και τραγουδίστρια. Ξεκίνησε την πορεία της το 2001 και έκτοτε συμμετείχε σε πολλές ταινίες, τηλεοπτικές σειρές, ενώ έχει κάνει εξώφυλλα για τα περιοδικά Vanity Fair, Teen Vogue, Elle Girl, ενώ έχει γίνει θέμα στα Time, People, New York Times.
Καριέρα
μικρογραφία|362x362εσ|Η Ρόμπερτς το 2011 Ο πρώτος της κινηματογραφικός ρόλος ήταν στο πλευρό των Τζόνι Ντεπ και Πενέλοπε Κρουζ στην ταινία "Blow". Ακολούθησε συμμετοχή στο ανεξάρτητο φιλμ "Grand Champion". Πρωταγωνίστησε στην ταινία της FOX "Aquamarine", ενώ συμμετείχε στα φιλμ "Valentine's Day", "Hotel For Dogs", "Nancy Drew".
Προσωπική ζωή
Είναι κόρη του ηθοποιού Έρικ Ρόμπερτς και ανιψιά της βραβευμένης με Όσκαρ ηθοποιού Τζούλια Ρόμπερτς. Το 2012 η Ρόμπερτς σύναψε σχέση με τον ηθοποιό Έβαν Πίτερς. Το 2014 αρραβωνιάστηκαν, ωστόσο τον Μάρτιο του 2019 χώρισαν οριστικά μετά από αρκετούς χωρισμούς και επανασυνδέσεις. Αργότερα το 2019 σύναψε σχέση με τον επίσης ηθοποιό Γκάρετ Χέντλαντ. Στις 27 Δεκεμβρίου 2020, η Ρόμπερτς γέννησε το πρώτο τους παιδί (αγόρι).
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
Παλινωδία
Σήμερα η λέξη επεκράτησε μεταφορικά να σημαίνει αναστροφή γνώμης ή στάσης προς συγκεκριμένο ζήτημα. Χώρος στον οποίο απαντώνται οι περισσότερες παλινωδίες είναι η πολιτική. Το ρήμα «παλινωδώ», ενώ θα έπρεπε να σημαίνει κυριολεκτικά ανασυνθέτω τραγούδι ή τραγουδώ σε νέα εκτέλεση, εντούτοις χρησιμοποιείται ως συνώνυμο του ανακαλώ, αναιρώ οτιδήποτε προηγούμενο έχει λεχθεί (από το ίδιο πρόσωπο).
Αλέξανδρος Δραγούμης
Ο Αλέξανδρος Δραγούμης (2 Δεκεμβρίου 1891 - 22 Σεπτεμβρίου 1977, Αθήνα) ήταν αρχιτέκτονας, εκπρόσωπος του Μοντερνισμού στην Ελλάδα. Η Οικογένεια Δραγούμη ήταν μία παλιά ελληνική οικογένεια από τη Μακεδονία στη βόρεια Ελλάδα, που έπαιξε σημαντικό ρόλο στην πολιτική ιστορία της μοντέρνας Ελλάδας.
Σταδιοδρομία
Ακολουθώντας την οικογενειακή παράδοση πήρε μέρος σε δυο Βαλκανικούς πολέμους. Μετά όμως από ένα περιστατικό,παραιτήθηκε από το στρατό για λόγους υγείας το 1922 και έφυγε για Γερμανία,όπου σπούδασε αρχιτεκτονική στο Πολυτεχνείο του Μπράουνσβαϊγκ απ' όπου αποφοίτησε το 1925. Εκεί ήρθε σε επαφή με τη νέα τάση στην αρχιτεκτονική,το Μπάουχαους. Από το 1925 - 1928 διέμενε στη Θεσσαλονίκη, όπου εργάστηκε ως ανεξάρτητος αρχιτέκτονας. Επιστρέφοντας στην Αθήνα, συνέχισε την οικοδομική του δραστηριότητα. Το 1931 άρχισε την κατασκευή του σπιτιού του, στην πλατεία Λυκαβηττού στο Κολωνάκι, κεντρική περιοχή της Αθήνας.Η πλαστικότητα των όγκων,αυστηρό ορθογώνιο, η σαφήνεια των μορφών, η αλληλεπίδραση μεταξύ πλήρους και κενού, τα γωνιακά ανοίγματα,η διαρρύθμιση του κήπου, μελετήθηκαν με ιδιαίτερη φροντίδα και προσοχή από τον ίδιο τον αρχιτέκτονα. Το ίδιο ισχύει και για την εσωτερική διαρρύθμιση του σπιτιού, που προορίζεται να είναι το σπίτι για μια τυπική αστική οικογένεια στην Αθήνα με τέσσερα παιδιά. Μεταξύ 1932 και 1940, διετέλεσε πρόεδρος του τμήματος της αρχιτεκτονικής του Τεχνικού Επιμελητηρίου της Ελλάδος και το 1933 συμμετείχε στο Διεθνές Συνέδριο για τη Σύγχρονη Αρχιτεκτονική, το IV CIAM,όπου απευθύνθηκε στους συναδέλφους του κατά τη δεύτερη ημέρα του συνεδρίου (2 Αύγουστος, 1933). Αργότερα διορίστηκε επικεφαλής του Τμήματος Αστικού Σχεδιασμού του Υπουργείου για τη Διοίκηση της Πρωτεύουσας. Από το 1939 και μετά εργάστηκε για την εταιρεία σιδηροδρόμων στο τμήμα Αθήνα-Πειραιάς.
Εξωτερικοί σύνδεσμοι
Κατηγορία:Έλληνες αρχιτέκτονες
Διατηρητέα κτίρια Χαϊδαρίου
Τα Διατηρητέα κτίρια του Χαϊδαρίου είναι ως επί το πλείστον καλαίσθητα κτίρια δημοτών που έχουν συνδράμει στην εξέλιξη της ιστορίας της πόλης μας ή κτίσματα με την ιδιαίτερη αρχιτεκτονική του τόπου. Με βάση το ΦΕΚ650Δ/1-8-2002 αυτά είναι:
Άλλα διατηρητέα κτίσματα/μνημεία είναι:
Κατηγορία:Χαϊδάρι
Διαπραγματεύσεις της Βουλγαρίας με τις Κεντρικές Δυνάμεις και την Αντάντ
Οι διαπραγματεύσεις της Βουλγαρίας με τις Κεντρικές Δυνάμεις και την Αντάντ ήταν προσπάθειες των δύο πλευρών του Πρώτου Παγκοσμίου Πολέμου, των Κεντρικών Δυνάμεων και της Αντάντ να ωθήσουν τη Βουλγαρία να πολεμήσει στο πλευρό τους. Οι διαπραγματεύσεις αναφέρονται και ως Το βουλγαρικό καλοκαίρι του 1915.
Όταν ξέσπασε ο πόλεμος, η Βουλγαρία βρισκόταν σε μειονεκτική θέση - η χώρα είχε υποστεί καταστροφική ήττα στον Δεύτερο Βαλκανικό Πόλεμο από τη Σερβία, την Ελλάδα, τη Ρουμανία και την Οθωμανική Αυτοκρατορία και έχασε πολλά εδάφη με βουλγαρική πλειονότητα. Τον Αύγουστο του 1914, ένα μήνα μετά την έναρξη του πολέμου, ο Βούλγαρος Πρωθυπουργός Βασίλ Ραντοσλάβοβ δήλωσε πως η χώρα θα μείνει ουδέτερη. Η ουδετερότητα, ωστόσο, ήταν προσωρινή, καθώς η βουλγαρική κυβέρνηση περίμενε μια κατάλληλη στιγμή και καλούς όρους για να εισέλθει στον πόλεμο και να ανακαταλάβει τις χαμένες περιοχές. Στις 19 Αυγούστου, η Βουλγαρία υπέγραψε συμμαχία με την Τουρκία.
Η Βουλγαρία ήταν σημαντική και για τις δύο πλευρές λόγω της στρατηγικής γεωπολιτικής θέσης που είχε στα Βαλκάνια και λόγω του δυνατού στρατού της. Αν η Βουλγαρία δεχόταν τις προτάσεις των Κεντρικών Δυνάμεων, η Σερβία θα είχε ηττηθεί και οι ουδέτερες Ρουμανία και Ελλάδα θα βρίσκονταν σε δύσκολη θέση. Αν η Βουλγαρία δεχόταν τους όρους της Αντάντ, θα εμπόδιζε τη σύνδεση της Γερμανίας και της Αυστροουγγαρίας με την Οθωμανική Αυτοκρατορία και θα άνοιγε τον δρόμο προς τη θάλασσα για τη Ρωσία. Η Αντάντ προσέφερε στη Βουλγαρία την Ανατολική Θράκη στα δυτικά της γραμμής Αίνου-Μηδείας και ασαφείς εγγυήσεις για τη Μακεδονία. Ωστόσο, η Σερβία και η Ελλάδα δεν ήσαν διαθέσιμες να παραχωρήσουν οποιαδήποτε εδάφη στη Βουλγαρία.
Οι Κεντρικές Δυνάμεις προσέφεραν τη Μακεδονία του Βαρδάρη και την ανατολική Σερβία σε περίπτωση που η Ρουμανία ή η Ελλάδα εισέλθουν στον πόλεμο στη Νότια Δοβρουτσά και στη Αιγαιακή Μακεδονία αντίστοιχα. Η Γερμανία επίσης εγγυήθηκε ένα πολεμικό δάνει ύψους 500 εκατομμυρίων μάρκων. Στις 6 Σεπτεμβρίου η Βουλγαρία υπέγραψε μυστικά μια συνθήκη με τη Γερμανία, μια γερμανοβουλγαρική συμφωνία, μια πολεμική σύμβαση με τη Γερμανία και την Αυστροουγγαρία και μια σύμβαση με την Τουρκία, στις 22 Σεπτέμβρη κήρυξε επιστράτευση, και στις 11 Οκτώβρη επιτέθηκε εναντίον της Σερβίας, εγκλωβίζοντας τον Σερβικό στρατό ανάμεσα σε 3 μέτωπα. Σε τέσσερις μέρες αργότερα, στις 15 Οκτωβρίου, ο Σερβικός στρατός υποχώρησε ολοκληρωτικά προς τον Αλβανικο Γολγοθά και κατεφυγε στην Κερκυρα και τη Θεσσαλονίκη.
Πηγές
κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
Αλέξανδρος Παπαρρηγόπουλος
Ο Αλέξανδρος Παπαρρηγόπουλος (1829 - 1881) ήταν Έλληνας στρατηγός και μέλος στο Συμβούλιο της Επικρατείας.
Γεννήθηκε το 1829 στην Πάτρα, ήταν ο πρωτότοκος γιος του Ι. Παπαρρηγόπουλου. Σπούδασε στη Μόσχα και ακολούθως διέπρεψε ως στρατιωτικός επί βασιλείας Γεωργίου Α΄ φθάνοντας στο βαθμό του στρατηγού. Παράλληλα διέπρεψε και ως πολιτικός κατέχοντας μέχρι τον θάνατό του θέση Συμβούλου της Επικρατείας. Πέθανε στην Αθήνα το 1881.
Πηγές
Κατηγορία:Έλληνες αξιωματικοί του Στρατού Ξηράς Αλεξανδρος
Μυγαλή (αποσαφήνιση)
Η Μυγαλή μπορεί να αναφέρεται σε:
Νικομήδης (αποσαφήνιση)
Νικομήδης είναι ένα αρχαίο ελληνικό ανδρικό όνομα. Ιστορικά πρόσωπα με το όνομα αυτό είναι:
Οι Βασιλείς της Βιθυνίας, στην Ανατολία, κατά την ελληνιστική εποχή:
Άλλα πρόσωπα με το όνομα αυτό:
Παρουσία στην τέχνη:
Κωστής Γόντικας
Για τον καλαθοσφαιριστή δείτε: Κώστας Γόντικας
Βιογραφικά στοιχεία
Γεννήθηκε στην Αθήνα και ήταν γιος Δημητρίου Γόντικα, βουλευτή και πρόεδρου της Βουλής. Φοίτησε στο Κολλέγιο Αθηνών, σπούδασε νομική στο Πανεπιστήμιο Αθηνών και συμπλήρωσε τις σπουδές του στο πανεπιστήμιο του Λουξεμβούργου. Εξελέγη βουλευτής Ηλείας με τη Νέα Δημοκρατία στις εκλογές του 1974 και επανεξελέγη σε αυτές του 1977. Στις ευρωεκλογές του 1981 εξελέγη ευρωβουλευτής.
Ιδιώτευσε ως δικηγόρος και είχε διατελέσει νομικός σύμβουλος της εταιρείας ηλεκτρικών σιδηροδρόμων.
Το 1998 καταδικάστηκε σε συνολική ποινή φυλάκισης έξι ετών για πλαστογραφία και πώληση ξένου οικοπέδου.
Είναι παντρεμένος και έχει τρία παιδιά, μεταξύ των οποίων τον Δημήτρη Γόντικα.
Παραπομπές
Κατηγορία:Βουλευτές Ηλείας Κατηγορία:Βουλευτές εκλεγμένοι με τη Νέα Δημοκρατία
Σουτ (καλαθοσφαίριση)
thumb|right|Σουτ, ενώ έχει εξουδετερωθεί η αντίπαλη άμυνα. Το σουτ στη καλαθοσφαίριση είναι το μέσο με το οποίο ο αθλητής προσπαθεί να βάλει την μπάλα στο καλάθι για να κερδίσει πόντους για την ομάδα του. Δηλαδή, σουτ είναι το πέταγμα της μπάλας προς το καλάθι και η διαδικασία καλείται "σουτάρω".
Η λέξη προέρχεται από τον αγγλικό όρο "shoot" που σημαίνει "πυροβολώ". Στην καθημερινή του χρήση στην καλαθοσφαίριση, ο όρος σουτ συνήθως υποδηλώνει προσπάθεια για καλάθι από μακρινή ή σχετικά μακρινή απόσταση, σε αντίθεση με τεχνικές από κοντά, όπως το λέι απ και το κάρφωμα. Επίσης, οι ελεύθερες βολές δεν θεωρούνται ως σουτ.
Κάθε καλαθοσφαιριστής διαμορφώνει τον δικό του τρόπο με τον οποίο θα σουτάρει, και αυτός ο τρόπος αποτελεί το καλούμενο "στυλ" του σουτ του.
Κατηγορία:Ορολογία καλαθοσφαίρισης
Φίλιππος (αποσαφήνιση)
Το όνομα Φίλιππος είναι ελληνικό, συνηθέστατο στους αρχαίους Έλληνες, κυρίως της Μακεδονίας, αλλά και των νεωτέρων. Απαντάται και ως επίθετο. Ετυμολογικά ως όνομα σημαίνει ο προσφέρων στοργή στα άλογα. Σήμερα το όνομα αυτό απαντάται σε όλους τους χριστιανικούς λαούς.
Στην ιστορία το όνομα Φίλιππος έφεραν, κατ΄ αλφαβητική σειρά Ηγεμονιών, οι εξής:
Απόστολοι - Άγιοι
Κατά το Αγιολόγιο (Συναξάριο) και των δύο Εκκλησιών (Ανατολικής - Δυτικής):
Κατά το Ρωμαϊκό Αγιολόγιο και αγιομνήσια σειρά:
Γιάννης Καραμπεσίνης
Ο Γιάννης Καραμπεσίνης (29 Νοεμβρίου 1931 - 15 Φεβρουαρίου 2011) ήταν Έλληνας λαϊκός τραγουδοποιός και δεξιοτέχνης του μπουζουκιού.
Βιογραφία
Ανάμεσα στους πιο σημαντικούς δίσκους που κυκλοφόρησε συναντούμε τους: «Τσιφτετέλι, Νο 2» (1971), «Μαίρη Μαράντη» (1971), «Αγάπες και παράπονα» (1984), «Θα φύγω μόνος μου» (1985), «Σε καινούρια τραγούδια» (1990).
Δημοφιλή τραγούδια του υπήρξαν τα ακόλουθα: «Πήραν τα στήθια μου φωτιά», «Κάψε με να ησυχάσω», «Εσένα δεν σου άξιζε αγάπη», «Η παντρεμένη», «Τα μελιτζανιά σου μάτια», «Θα φύγω κι ας πονώ», «Του φτωχού ο πόνος», «Τσιφτετέλι παιχνιδιάρικο», «Ξημερώνει η γιορτή σου», «Της φτώχειας τα παιδιά», «Τσιφτετέλι με μπουζούκι», κ.ά.
Συμμετείχε ως ερμηνευτής σε κινηματογραφικές ταινίες κατά τη δεκαετία του 1960, όπως: «Είναι σκληρός ο χωρισμός» (1963), «Ένα παιδί χωρίς όνομα» (1964), «Κάθε καημός και δάκρυ» (1964), «Απαγωγή» (1964), «Πόνεσα πολύ για σένα» (1965), «Παίξε, μπουζούκι μου γλυκό» (1965), «Ο επαναστάτης» (1965), «Το σπίτι των ανέμων» (1966), «Σήκω, χόρεψε συρτάκι» (1967), «Καταραμένη αγάπη» (1968) και «Αυτή που δεν λύγισε» (1968).
Ήταν παντρεμένος με την Μαίρη Μαράντη, με την οποία αργότερα είχε πάρει διαζύγιο.
Αναφορές
Κατηγορία:Έλληνες τραγουδοποιοί Κατηγορία:Έλληνες μπουζουκτσήδες Κατηγορία:Ρεμπέτες
BirdLife International
Το BirdLife International είναι η μεγαλύτερη παγκόσμια οργάνωση που ασχολείται με την προστασία των πουλιών και των βιότοπων τους.
Ιδρύθηκε το 1922 από τους Αμερικανούς ορνιθολόγους T. Gilbert Pearson and Jean Theodore Delacour ως το Παγκόσμιο Συμβούλιο για τη Διατήρηση των Πουλιών (International Council for Bird Preservation). Στο Β' Παγκόσμιο Πόλεμο όμως και μετά κατέστει ανενεργό και επαναδραστηριοποιήθηκε το 1983 με αλλαγή του ονόματός του σε Birdlife International.
Εταίροι του BirdLife International γίνονται παγκοσμίως όλοι οι μη κερδοσκοπικοί οργανισμοί που υπογράφουν μία συμφωνία συνεργασίας (Partnership Agreement), η οποία θέτει κοινούς στόχους για την προστασία του περιβάλλοντος και στρατηγική που μπορεί να εφαρμοστεί ανάλογα με τις ιδιαιτερότητες της κάθε χώρας. Ο μεγαλύτερος εθνικός εταίρος είναι η Βασιλική Εταιρεία για την Προστασία των Πτηνών (Royal Society for the Protection of Birds) στη Μεγάλη Βρετανία με πάνω από 1.000.000 μέλη. Το BirdLife International έχει 42 εταίρους σε ολόκληρο τον κόσμο και συνεργάζεται με αντιπροσώπους σε πάνω από 100 χώρες.
Το BirdLife International είναι η επίσημη αρχή της Διεθνούς Ένωσης για τη Διατήρηση της Φύσης (IUCN), για τη σύσταση και ανανέωση της Κόκκινης Λίστας των Πουλιών.
Εξωτερικοί σύνδεσμοι
Κατηγορία:Οικολογικές οργανώσεις Κατηγορία:Μη κυβερνητικές οργανώσεις
Μέλος
Στη μουσική με τον όρο μέλος εννοείται η «μελωδική γραμμή» ή απλά μελωδία (π.χ. "λιτό μέλος" = απλή, απέριττη μελωδική γραμμή).
Ως μουσικολογικός όρος, χρησιμοποιείται σχετιζόμενος, ως επί το πλείστον, με την αρχαιοελληνική μουσική, (π.χ διθυραμβικό μέλος), καθώς και την εκκλησιαστική μουσική (αμβροσιανό μέλος, γρηγοριανό μέλος, βυζαντινό μέλος). Επίσης, ως θεωρητικός όρος τής Ιστορίας και της Μορφολογίας τής Μουσικής, χρησιμοποιείται για να δηλωθεί ένα μουσικό είδος, διακρινόμενο με βάση την εποχή, ή την εθνική-γεωγραφική του προέλευση, π.χ. «βυζαντινό μέλος» αντί του όρου Βυζαντινή μουσική, αλλά και «περσικό μέλος» αντί του Περσική μουσική.
Κατηγορία:Μουσικολογία
Μάρκος Δεφαράνας
Ο Μάρκος Δεφαράνας ήταν Έλληνας ποιητής του 16ου αιώνα. Γεννήθηκε στη Ζάκυνθο. Έγραψε στην αρχή του 16ου αιώνα δύο ποιήματα, τα οποία χαρακτηρίζονται για την άγρια αντίληψη και τις χυδαίες φράσεις τους.
Βιβλιογραφία
Κατηγορία:Έλληνες ποιητές
Γεώργιος Στεφανόπουλος
Ο '''Γεώργιος Χ. Στεφανόπουλος''' (1904-2000) ήταν Έλληνας πολιτικός, ο οποίος διετέλεσε βουλευτής Ηλείας.
Γεννήθηκε στον Πύργο Ηλείας και ήταν γιος του Χρήστου Στεφανόπουλου, γόνου της ιστορικής οικογένειας των Στεφανόπουλων. Σπούδασε νομικά στο πανεπιστήμιο Αθηνών και ιδιώτευσε για μερικά χρόνια ως δικηγόρος στον Πύργο. Το 1952 εκλέχτηκε βουλευτής Ηλείας με τον Ελληνικό Συναγερμό ενώ το 1961, 1963 και το 1964 με την Ένωση Κέντρου. Το 1961 παραιτήθηκε υπέρ του αδελφού του Στεφάνου, προκειμένου να καταλάβει βουλευτική έδρα ως πρώτος επιλαχών στην Ηλεία. Διατέλεσε υπουργός Συγκοινωνιών και Γεωργίας στην κυβέρνηση Τσιριμώκου.
Ήταν αδελφός του πρωθυπουργού Στέφανου Χ. Στεφανόπουλου και ανιψιός του Ανδρέα Στεφανόπουλου.
Κηδεύτηκε στις 13 Δεκεμβρίου 2000 από τον Μητροπολιτικό ναό Αγίου Νικολάου Πύργου. Κατέλιπε τη σύζυγό του, Άννα, και ανίψια.
Ημαθίδες
Στην ελληνική μυθολογία με το συλλογικό όνομα Ημαθίδες ή Πιερίδες Μούσες ή Πιερίδες Νύμφες ή και απλώς Πιερίδες, ήταν γνωστές οι εννέα κόρες του βασιλιά της Ημαθίας Πιέρου και της Ευίππης.
Οι Ημαθίδες κάποτε παινεύτηκαν πως ξεπερνούσαν τις ισάριθμες Μούσες στην ωραιότητα του τραγουδιού τους. Τότε οι Μούσες τις προκάλεσαν να διαγωνισθούν πάνω στο βουνό Κιθαιρώνα. Καθώς ήταν φυσικό, οι Ημαθίδες νικήθηκαν, οπότε οι Μούσες τις μεταμόρφωσαν σε πουλιά. Στη μεταγενέστερη παράδοση όμως, οι Ημαθίδες ανυψώθηκαν ως προς την υπόστασή τους και λατρεύθηκαν ως (δευτερεύουσες) θεότητες, από όπου και οι προσωνυμίες «Πιερίδες Μούσες» ή «Πιερίδες Νύμφες».
Πηγή
Ημαθιδες
Κατηγορία:Μύθοι της ελληνικής μυθολογίας
Κέντρο Κεφαλαλγίας
Κέντρο κεφαλαλγίας είναι το ειδικό ιατρείο που αντικείμενό του είναι η διάγνωση, θεραπεία και παρακολούθηση ασθενών με πονοκέφαλο. Ο όρος ιατρείο κεφαλαλγίας σημαίνει ακριβώς το ίδιο.
Ένα κέντρο κεφαλαλγίας προσφέρει την δυνατότητα εξέτασης και παρακολούθησης από ειδικά εκπαιδευμένο και εξειδικευμένο σε θέματα κεφαλαλγίας γιατρό, με ειδικότητα νευρολόγου. Για τους περισσότερους ανθρώπους με πονοκέφαλο που απευθύνονται σε ένα ιατρείο κεφαλαλγίας, η εξέταση από τον εξειδικευμένο νευρολόγο αρκεί. Ωστόσο, μερικές φορές μπορεί να υπάρξουν διαγνωστικά ή θεραπευτικά προβλήματα και ο γιατρός να έχει την ανάγκη βοήθειας από την ομάδα συνεργατών του κέντρου κεφαλαλγίας. Η ομάδα θα πρέπει να περιλαμβάνει εξειδικευμένο οδοντίατρο, ωτορινολαρυγγολόγο, ψυχολόγο και ενδεχομένως αναισθησιολόγο, οφθαλμίατρο και διάφορες άλλες ειδικότητες. Αυτό βέβαια δεν σημαίνει ότι κάθε ασθενής που προσέρχεται σε κέντρο κεφαλαλγίας θα πρέπει να εξετάζεται από ολόκληρη την ομάδα. Η ομάδα όμως πρέπει να είναι διαθέσιμη, ώστε να απαντηθούν οι ανάγκες συγκεκριμένων ασθενών, όταν και αν προκύψουν.
Μάχη της Κρεμόνας (1702)
Η Μάχη της Κρεμόνα ή Αιφνιδιασμός της Κρεμόνα έλαβε χώρα την 1 Φεβρουαρίου 1702 στην Κρεμόνα (Βόρεια Ιταλία) μεταξύ των γαλλικών και αυστριακών στρατευμάτων, στα πλαίσια του Πολέμου της Ισπανικής Διαδοχής.
Πλαίσιο
Όντας, πλέον, περισσότερο επιφυλακτικός μετά την ήττα του στο Κιάρι, ο Βιλερουά στρατοπέδευσε σε ευνοϊκή τοποθεσία στο Ουράγκο ντ'Όλιο, πλησίον του Κιάρι, όπου και πέτυχε να ανακόψει την πρόοδο του εχθρού για αρκετό καιρό. Ωστόσο, μετά το πέρας διαστήματος διάρκειας δύο μηνών χωρίς κάποια ιδιαίτερη δράση, οι Γάλλοι, οι οποίοι ήσαν κάκιστα ανεφοδιασμένοι από την χώρα την οποία υπερασπίζονταν ενάντια στην θέλησή της, αποχώρησαν από την συγκεκριμένη τοποθεσία στις 12 Νοεμβρίου και μετεγκαταστάθηκαν στην απέναντι όχθη του ποταμού Όλιο, προτού στρατοπεδεύσουν εμπρός στην Κρεμόνα.
Περιγραφή
Ένας υπόγειος υδραγωγός, ο οποίος χρησίμευε στην εκκαθάριση των αποβλήτων και ο οποίος περνούσε κάτω από την οικία ενός ιερέα, ο οποίος ήταν υποστηρικτής των Αυτοκρατορικών, βοήθησε τους τελευταίους να εισχωρήσουν στην πόλη 300 γρεναδιέροι, καθώς και μερικοί εργάτες, οι οποίοι κατευθύνθηκαν προς την παλαιά πύλη της Αγίας Μαργαρίτας και γκρέμισαν έναν τοίχο, ο οποίος την κάλυπτε μετά την παλαιότερη εγκατάλειψή της, ανοίγοντας, με αυτό τον τρόπο, πύλη εισόδου στην πόλη για το ιππικό. Το τελευταίο κατέλαβε το κέντρο της Κρεμόνα.
Ένα γαλλικό σύνταγμα, το Σύνταγμα των Βαισώ το οποίο ήταν ενεργό εκείνη την στιγμή της ημέρας, εκδίωξε τους θωρακοφόρους του Αυτοκράτορα, οχυρώθηκε εντός των γειτονικών οδών και απηύθυνε έκκληση βοήθειας. Οι Αυτοκρατορικοί προήλασαν από διαφορετική κατεύθυνση, εισέβαλαν σε ένα τμήμα των στρατώνων, όπου και συνέβαλαν αριθμό στρατιωτικών εταιρειών. Οι Γάλλοι πέτυχαν τελικά να συσπειρωθούν και να κερδίσουν έδαφος, βοηθούμενοι από τα ιρλανδικά στρατεύματα που ευρίσκονταν στην υπηρεσία του Λουδοβίκου ΙΔ΄, προτού ανακτήσουν τον έλεγχο της κατάστασης. Το Σύνταγμα των Βαισώ πέτυχε να εισβάλει στην πρόχειρη οχύρωση που είχαν δημιουργήσει οι Αυτοκρατορικοί στην είσοδο της πόλης, κοντά στην έξοδο του υδραγωγού.
Ως αποτέλεσμα, ο Ευγένιος της Σαβοΐας δεν είχε, πλέον, κάποια συνοικία υπό τον έλεγχό του στην Κρεμόνα. Απέτυχε στην προσπάθειά του για την κατάληψη της πύλης του Πάδου, ενώ οι δυνάμεις του συνάντησαν σθεναρή αντίσταση στην πλειοψηφία των οδομαχιών που έλαβαν χώρα, ενώ οι προεστοί της πόλης αρνήθηκαν να ταχθούν με το μέρος του. Ως εκ τούτου, αποφάσισε την υποχώρηση, συγκεντρώνοντας στρατεύματα στην πύλη της Αγίας Μαργαρίτας, την οποία και χρησιμοποίησε για την διαφυγή του, ενώ, έπειτα από σκληρή μάχη εντός μίας εκκλησίας, τα στρατεύματά του εγκατέλειψαν την πόλη.
Συνέπειες
Ο αιφνιδιασμός αυτός της Κρεμόνα είχε εκατέρωθεν απολογισμό περίπου 1,200 ανδρών, νεκρών ή τραυματιών.
Ο Πρίγκιπας Ευγένιος ανταμείφθηκε των μεθοδικών προεργασιών του με την αρχική επιτυχία του αιφνιδιασμού του. Ταυτόχρονα, είχε την ικανοποίηση της επιτυχούς διεξαγωγής ενός δύσκολου στρατιωτικού σχεδιασμού, σε συνδυασμό με την σύλληψη ως αιχμαλώτου ενός σημαντικού προσώπου. Ωστόσο, καθώς υπέπεσε στο σφάλμα να μεταφέρει για την μάχη εντός της πόλης περισσότερους ιππείς παρά πεζικάριους, απέτυχε και υποχρεώθηκε να εγκαταλείψει μία κατάληψη η οποία είχε πραγματοποιηθεί κατά το ήμισυ.
Οι γαλλικές δυνάμεις, οι οποίες αρχικώς αιφνιδιάστηκαν, έδειξαν δείγματα ψυχραιμίας, ανδρείας και επιμονής, τα οποία και είχαν ως αποτέλεσμα να διατηρήσουν υπό τον έλεγχό τους την πόλη της Κρεμόνα.
Όσον αφορά τον Στρατάρχη ντε Βιλερουά, ίσως τον λιγότερο ικανό διοικητή των γαλλικών στρατευμάτων, υπεύθυνο για την αμέλειας με την οποία φρουρείτο η πόλη και επίσης υπεύθυνο για την αδυναμία παρακολούθησης των κινήσεων και της δράσης του Ευγένιου της Σαβοΐας, ο ίδιος πιάστηκε αιχμάλωτος.
Κατά την υποχώρησή του, ο Ευγένιος της Σαβοΐας κατέλαβε σειρά φυλακίων και αποθηκών που ευρίσκονταν κατά μήκος του ποταμού Όλιο. Στην συνέχεια, επέστρεψε στους στρατώνες του και ενίσχυσε την άμυνα της Μάντοβα. Καθώς 15,000 άνδρες ήρθαν να ενισχύσουν τις ήδη υπάρχουσες δυνάμεις του, με ορμητήριο την συγκεκριμένη πόλη κατέλαβε το Τσερέζε.
Ο Λουί-Ζοζέφ ντε Βαντόμ ανέλαβε την ηγεσία των γαλλικών στρατευμάτων.
Πηγές
Κρεμονα Κρεμονα Κρεμονα Κατηγορία:Ιστορία της Ιταλίας Κατηγορία:Ιστορία της Λομβαρδίας
299 Θώρα
Η Θώρα (Thora) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από τον θεό Θωρ της σκανδιναβικης μυθολογίας.
Εξωτερικοί σύνδεσμοι
Θωρα
Στέφανος Στεφανόπουλος
Με το ονοματεπώνυμο Στέφανος Στεφανόπουλος μπορεί να αναφέρεται κάποιο από τα εξής πρόσωπα:
Θεολόγητος Μοσχολέος
Ο Θεολόγητος Μοσχολέος ήταν Έλληνας ποιητής του 16ου αιώνα. Γεννήθηκε στην Κρήτη. Έγραψε στις αρχές του 16ου αιώνα, τον «Βίο του αγίου και μεγάλου Νικολάου» σε 268 ομοιοκατάληκτους στίχους.
Πηγές
Κατηγορία:Έλληνες λογοτέχνες
Κατακαλαίοι Άνδρου
Οι Κατακαλαίοι είναι παραδοσιακό χωριό στην Άνδρο σε υψόμετρο 540 μ., με πληθυσμό 17 κατοίκων. Είναι σε μια πλαγιά στο όρος Πέταλο με θέα το Αιγαίο Πέλαγος. Απέχει από τη Χώρα 11 χλμ. και από το Γαύριο 43 χλμ. Ανήκει στο δήμο Άνδρου, ενώ πριν το Πρόγραμμα Καλλικράτης ήταν στο Δημοτικό διαμέρισμα Αποικίων του δήμου Άνδρου που περιελάμβανε τα χωριά: Αποίκια, Κατακαλαίοι και τη Μονή Αγίου Νικολάου.
Κατηγορία:Χωριά της Άνδρου
Ηρακλής και ο ταύρος της Κρήτης (Μουσείο του Λούβρου αρ. ΜΑ716)
Ιστορία του ευρήματος
Βρέθηκε μαζί με άλλα σπαράγματα το 1829 στη δυτική πλευρά των ερείπιων του ναού της Ολυμπίας από τους Γάλλους Ζαν Λεόν Ζοζέφ Ντυμπουά (Jean-Léon-Joseph Dubois) και Γκιγιώμ-Αμπέλ Μπλουέ, διευθυντές του επιστημονικού τμήματος της γαλλικής αποστολής της Εκστρατείας του Μωριά (1828-1833), και το 1830 από εκεί μεταφέρθηκε στο Παρίσι, όπου τοποθετήθηκε στο Μουσείο του Λούβρου ως δωρεά της τότε ελληνικής βουλής.
Περιγραφή
thumb|right|250px|Καλλιτεχνική αναπαράσταση της μετόπης από τον [[Γκιγιώμ-Αμπέλ Μπλουέ, 1832]] Είναι από πάριο μάρμαρο. Από το ανάγλυφο διατηρείται μεγάλο μέρος των σωμάτων του Ηρακλή και του ταύρου, ενώ λείπουν το κεφάλι του ταύρου, οι βραχίονες του Ηρακλή και τμήματα του ανάγλυφου από την δεξιά κάτω γωνία. Διακρίνουμε τον Ηρακλή που με το αριστερό του χέρι έχει πιάσει τον ταύρο από τα κέρατα και του στρίβει το κεφάλι, ενώ στο δεξί κραδαίνει το ρόπαλο. Η όλη σκηνή σφύζει από ζωντάνια.
Λίμνη Πολυφύτου
Η λίμνη Πολυφύτου είναι τεχνητή λίμνη του ποταμού Αλιάκμονα, στο νομό Κοζάνης. Σχηματίστηκε το 1973, μετά την κατασκευή του ομώνυμου φράγματος (Πολυφύτου) στον ποταμό και καλύπτει έκταση 73 τετραγωνικών χιλιομέτρων. Η λίμνη αποτελεί ιδιοκτησία της ΔΕΗ, έχει παραχωρηθεί όμως στους γύρω κατοίκους προς αλιευτική και οικοτουριστική εκμετάλλευση. Διασχίζεται από την Υψηλή Γέφυρα Σερβίων και τη μικρότερη Γέφυρα Ρυμνίου. Η μεγαλύτερη έκταση της τεχνητής λίμνης (περίπου 70%) βρίσκεται στην επικράτεια του Δήμου Σερβίων.
Ηρακλής και ο ταύρος της Κρήτης (Μουσείο του Λούβρου αρ. ΜΑ716)
Ιστορική τοποθέτηση
Ο Παυσανίας αναφέρει στην περιγραφή του ναού της Ολυμπίας ότι η μετόπη του Ηρακλή με τον ταύρο της Κρήτης ήταν τοποθετημένη στον οπισθόδομο του ναού. Είναι έργο του Καλλιτέχνη του ναού της Ολυμπίας και χρονολογείται στα 460 π.Χ.
Εξωτερικοί σύνδεσμοι
Κατηγορία:Γλυπτά στο Μουσείο του Λούβρου Κατηγορία:Ναός του Δία στην Ολυμπία Κατηγορία:Αρχαιολογικό Μουσείο Ολυμπίας Κατηγορία:Αρχαιολογικά ευρήματα στην Ηλεία
Λίμνη Πολυφύτου
thumb|left|300px|Η Υψηλή Γέφυρα Σερβίων
Καλύπτει επιφάνεια 57 τ.χλμ. (κατακλυζόμενη) και δέχεται κυρίως τα νερά του ποταμού Αλιάκμονα και μερικών χειμάρρων από λεκάνη απορροής συνολικής έκτασης 5.630 τ.χλμ. Οι μεταβολές στάθμης των νερών είναι της τάξης των 15μ. Η ταχεία ανανέωση του νερού της λίμνης της δίνει τη δυνατότητα γρήγορης απομάκρυνσης των ρυπογόνων φορτίων, με αποτέλεσμα η λίμνη να διατηρεί τη "μεσοτροφική" της κατάσταση. Προσφέρεται, λοιπόν, για μια σειρά δραστηριοτήτων: ιχθυοπαραγωγικές διαδικασίες (ψάρεμα και ιχθυοκαλλιέργεια), αθλητικές δραστηριότητες (κωπηλασία), αναψυχή κ.α.. Καλύπτει επίσης τις ανάγκες άρδευσης των καλλιεργήσιμων εδαφών της περιοχής. Περί τις 60 οικογένειες ζούνε από την αλιεία στη λίμνη· μέρος της ψαριάς εξάγεται στην Ευρώπη.
Σε πρόσφατη έρευνα διαπιστώθηκαν υπερβάσεις ως προς τη συγκέντρωση μολύβδου, ενώ η κατάσταση της λίμνης χαρακτηρίστηκε "μέτρια".
Στις όχθες της λίμνης, κοντά στο χωριό Ροδίτης, βρίσκεται ο Ιερός Ναός του Οσίου Βαραδάτου, κτισμένος από Μικρασιάτες πρόσφυγες οι οποίοι σε ανάμνηση του ναού του αγίου στα Κουβούκλια Προύσας έκτισαν ομώνυμο ναό στη νέα τους πατρίδα. Στο ίδιο σημείο επίσης βρίσκεται μνημείο θανόντων κατά τη Μικρασιατική καταστροφή με την επιγραφή: «ΕΙΣ ΜΝΗΜΗΝ ΤΩΝ ΕΝ Μ. ΑΣΙΑ Κ ΠΟΝΤΩ ΤΕΛΕΙΩΘΕΝΤΩΝ ΑΔΕΛΦΩΝ ΗΜΩΝ».
Παραπομπές
Πολυφύτου Κατηγορία:Νομός Κοζάνης Κατηγορία:Λίμνες της Μακεδονίας Πολυφυτου
Into Glory Ride
Ο δίσκος ηχογραφήθηκε στα Music America Studios του Ρότσεστερ της Νέας Υόρκης, αφού το συγκρότημα είχε υπογράψει με αίμα στην Megaforce Records του Τζόνι Ζαζούλα. Την ίδια περίοδο, κυκλοφόρησε το ΕΡ του κομματιού "Defender", της δεύτερης και τελευταίας συνεργασίας τους με τον Όρσον Γουέλς, μετά το "Dark Avenger".
Το "Into Glory Ride" αποτέλεσε έναν μεταβατικό δίσκο για το συγκρότημα, αφού άφησαν πίσω τους την μελωδικότητα του ντεμπούτου τους και υπήρξε προπομπός του βαρύτερου "Hail to England". Για την προώθηση του άλμπουμ γυρίστηκε το πρώτο βίντεο κλιπ των Manowar, για το τραγούδι "Gloves of Metal".
Το 2005, ο δίσκος συμπεριλήφθηκε στην λίστα με τα 500 καλύτερα άλμπουμ στην ιστορία του heavy metal του περιοδικού Rock Hard, όπου κατετάγη στην 444η θέση.
Τα μέλη του συγκροτήματος
Το "Into Glory Ride" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Manowar Κατηγορία:Άλμπουμ του 1983
Ιρίνα Παλμ
Το Ιρίνα Παλμ (Αγγλικά: Irina Palm) είναι μια τραγική κωμωδία του 2007 σε σκηνοθεσία Σαμ Γκαρμπάρσκι και πρωταγωνιστές τη Μαριάν Φέιθφουλ και τον Μίκι Μανόλοβιτς. Είναι μια συμπαραγωγή πέντε χωρών (Βέλγιο, Λουξεμβούργο, Μεγάλη Βρετανία, Γερμανία και Γαλλία). Η ταινία έκανε πρεμιέρα στο Διεθνές Φεστιβάλ Κινηματογράφου του Βερολίνου το 2007 και έχει κάνει εισπράξεις πάνω από 10 εκατομμύρια δολαρίων παγκοσμίως.
Πλοκή
Η 60χρονη χήρα Μάγκι (Μαριάν Φέιθφουλ), που υπήρξε πάντα πιστή σύζυγος, χρειάζεται απεγνωσμένα χρήματα για το κόστος ενός ταξιδιού στην Αυστραλία για μια ειδική θεραπεία του αγαπημένου άρρωστου εγγονού της Όλι. Μετά από πολλές ανεπιτυχείς προσπάθειες να βρει δουλειά, βρίσκεται στους δρόμους του Σόχο του Λονδίνου. Το μάτι της πέφτει σε μια αφίσα που γράφει «Ζητείται οικοδέσποινα» στη βιτρίνα ενός καταστήματος που ονομάζεται Sexy World. Μπαίνει στο κατάστημα και ο Μίκι (Μίκι Μανόλοβιτς), ο ιδιοκτήτης, της εξηγεί ειλικρινά ότι "οικοδέσποινα" είναι ευφημισμός για τη λέξη "πόρνη". Η δουλειά που έχει να της προσφέρει είναι μια δουλειά για την οποία δεν είναι σημαντική ούτε η ηλικία ούτε η εμφάνιση: ο πελάτης βάζει το πέος του σε μια τρύπα στον τοίχο (glory hole) και εκείνη, από την άλλη πλευρά του τοίχοι, προχωρά σε handjob (πάντως, στην ταινία δεν φαίνεται κανένα πέος). Η συνάδελφός της, Λουίζα, της δείχνει πώς γίνεται και μετά τον πρώτο δισταγμό, η Μάγκι αναπτύσσει γρήγορα καλή τεχνική. Ωστόσο, κρατά τη δουλειά της μυστική από φίλους και συγγενείς, κάτι που οδηγεί σε άβολες καταστάσεις. Μετά από λίγο, το λέει σε κάποιες φίλες. Εκείνες ενδιαφέρονται αρκετά και ρωτούν διάφορες λεπτομέρειες.
Με το ψευδώνυμο Ιρίνα Παλμ, γίνεται όλο και πιο επιτυχημένη και καλοπληρωμένη, κερδίζοντας 600 με 800 λίρες την εβδομάδα. Ωστόσο, η υγεία του εγγονού της επιδεινώνεται γρήγορα, επομένως ζητά και λαμβάνει προκαταβολή 6.000 λίρες για 10 εβδομάδες εργασίας. Δίνει τα χρήματα στον γιο της Τομ (Κέβιν Μπίσοπ) χωρίς να του πει πού τα βρήκε. Εκείνος την ακολουθεί για να μάθει την πηγή των χρημάτων και εξοργίζεται όταν ανακαλύπτει τι κάνει. Της ζητά να μην ξαναπάει εκεί και της λέει ότι θα επιστρέψει ο ίδιος τα χρήματα και δεν θα πάει στην Αυστραλία. Ωστόσο, η σύζυγός του, Σάρα, είναι ευγνώμων στη Μάγκι για τη θυσία της για να σώσει το αγόρι. Ο Τομ και η Μάγκι συμφιλιώνονται και ο Τομ, η Σάρα και ο Όλι πηγαίνουν στην Αυστραλία.
Η Λουίζα απολύεται λόγω της επιτυχίας της Μάγκι. Είναι πολύ θυμωμένη με τη Μάγκι. Ένας ανταγωνιστής του Μίκι προσφέρει στη Μάγκι καλύτερη δουλειά, ως επιβλέπουσα ιερόδουλων σε ένα δωμάτιο με πολλές τέτοιες τρύπες, προσφέροντάς της το 15% των κερδών τους. Εκείνη διστάζει και τελικά απορρίπτει την προσφορά. Η Μάγκι και ο Μίκι ερωτεύονται τελικά ο ένας τον άλλον.
δεξιά|μικρογραφία| Σαμ Γκαρμπάρσκι, [[Μαριάν Φέιθφουλ, Μίκι Μανόλοβιτς και Κέβιν Μπίσοπ στην πρεμιέρα της ταινίας]]
Εξωτερικοί σύνδεσμοι
Κατηγορία:Βρετανικές δραματικές κωμικές ταινίες Κατηγορία:Βρετανικές ταινίες μαύρης κωμωδίας Κατηγορία:Ταινίες του 2007
BMW M GmbH
Η BMW M (πλήρες όνομα: BMW M GmbH, παλαιότερα BMW Motosport GmbH) είναι θυγατρική εταιρεία της γερμανικής αυτοκινητοβιομηχανίας BMW. Έδρα της εταιρείας είναι το Μόναχο. Ιδρύθηκε τον Μάιο του 1972, με σκοπό την οργάνωση των αγωνιστικών δραστηριοτήτων της BMW, ενώ αργότερα άρχισε να προσφέρει στην αγορά βελτιωμένες εκδόσεις των αυτοκινήτων παραγωγής της εταιρείας. Ακόμη παράγει και διαθέτει στην αγορά πακέτα μηχανικής και εξωτερικής αναβάθμισης για τα μοντέλα της BMW.
Σημερινά μοντέλα M
BMW M2 F87
BMW M3 F80
BMW M4 F82
BMW M5 F10
BMW M6 F13 (GRAND COUPE OR CABRIO OR 3DOORS)
BMW M760LI
BMW X5M F85
BMW X6M F86
Παλαιότερα μοντέλα M
thumb|250px|Η BMW M1, το πρώτο μοντέλο που εξελίχθηκε από την BMW M GmbH. Τα M Roadster και M Coupe βασίστηκαν στα μοντέλα BMW Z3/Z4, αλλά δεν φέρουν αριθμό, παρά μόνο το γράμμα Μ.
Κατηγορία:Γερμανικές αυτοκινητοβιομηχανίες
Τάσος Καραβοκυράκος
Ο Τάσος Καραβοκυράκος (γεν. Αιγάλεω, 1936) είναι παλαίμαχος Έλληνας ποδοσφαιριστής του Αιγάλεω Α.Ο., δις πρωταθλητής της Β΄Εθνικής, αλλά και με πλούσια θητεία στην Α΄ Εθνική Κατηγορία -όπου αγωνίζονταν σαν αμυντικός ("στόπερ").
Αγωνιστική σταδιοδρομία
Ο Καραβοκυράκος ξεκίνησε τον αθλητισμό από την εφηβική ομάδα ("τσικό") του Αιγάλεω Α.Ο. και το 1958 πραγματοποίησε το ντεμπούτο του στην α΄ομάδα, που μετείχε στο πρωτάθλημα της Α΄ Κατηγορίας Ε.Π.Σ. Αθηνών, αλλά μονιμοποιήθηκε το 1960 και την επόμενη χρονιά κατέκτησε το πρωτάθλημα της Β΄Εθνικής (1961). Την τριετία που ακολούθησε αγωνίσθηκε στο πρωτάθλημα της Α΄Εθνικής, αναδεικνυόμενος σε έναν από τους πλέον σκληροτράχηλους και αποτελεσματικούς κεντρικούς αμυντικούς του ελληνικού ποδοσφαίρου, έχοντας να αντιμετωπίσει τους καλύτερους επιθετικούς ποδοσφαιριστές των κορυφαίων συλλόγων. Το 1965 κατέκτησε τον δεύτερο τίτλο πρωταθλητή στη Β΄Εθνική και την επόμενη τριετία επέστρεψε στη μεγάλη κατηγορία, συμπληρώνοντας πάνω από 100 συμμετοχές στην Α΄Εθνική.
Πηγές
"Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)
Κατηγορία:Έλληνες ποδοσφαιριστές Κατηγορία:Ποδοσφαιριστές Αιγάλεω Α.Ο. Κ
Νομός Κεφαλληνίας
Ο νομός Κεφαλληνίας ήταν ένας από τους 51 νομούς της Ελλάδας ενώ πλέον αποτελεί την Περιφερειακή ενότητα Κεφαλληνίας. Διοικητικά, γεωγραφικά και πολιτισμικά υπάγεται στις Ιόνιες νήσους. Παλαιότερα περιλάμβανε την Κεφαλονιά και την Ιθάκη ωστόσο πλέον περιλαμβάνει μόνο την Κεφαλονιά αφού η Ιθάκη υπάγεται στην Περιφερειακή ενότητα Ιθάκης.
Για πλήρη κατάλογο των πόλεων και οικισμών του νομού, δείτε τη σελίδα Διοικητική διαίρεση νομού Κεφαλληνίας.
Κατηγορία:Νομός Κεφαλληνίας
Βασικός Νόμος του Χονγκ Κονγκ
Ο Βασικός νόμος του Χονγκ Κονγκ είναι ένας εθνικός νόμος της Κίνας που αποτελεί το ντε φάκτο σύνταγμα της αυτόνομης Κινεζικής περιοχής του Χονγκ Κονγκ. Ο Βασικός Νόμος ρυθμίζει το νομικό και πολιτικό καθεστώς του Χονγκ Κονγκ, καθώς και τις πολιτικές και οικονομικές ελευθερίες (ελευθερία της έκφρασης, ελευθερία της συνάθροισης, δικαίωμα στην ιδιοκτησία κλπ) που η πόλη θεωρητικά θα απολαμβάνει, τουλάχιστον έως το 2047.
Το 1984, υπογράφτηκε η κοινή Σινοβρετανική διακήρυξη, η οποία προέβλεπε την ειρηνική επανένωση του Χονγκ Κονγκ στην Λαϊκή Δημοκρατία της Κίνας το 1997, αφού έως τότε το Χονγκ Κονγκ αποτελούσε βρετανική αποικία. Παράλληλα ωστόσο, η Κίνα υποσχέθηκε ότι το Χονγκ Κονγκ θα απολάμβανε υψηλό βαθμό αυτονομίας, με πολλές πολιτικές και οικονομικές ελευθερίες για τουλάχιστον 50 χρόνια, κάτι που βασιζόταν κυρίως σε οικονομικούς λόγους (το Χονγκ Κονγκ είχε ένα καπιταλιστικό οικονομικό σύστημα, ενώ η Κίνα ένα σοσιαλιστικό). Αυτές τις ελευθερίες, καθώς και τον τρόπο λειτουργίας της αυτόνομης περιείχε ο Βασικός Νόμος.
Ο Βασικός Νόμος συγγράφτηκε από μία ειδική επιτροπή η οποία συστάθηκε το 1985, και αποτελούνταν τόσο από Χονγκονέζους, όσο και από Κινέζους της ηπειρωτικής Χώρας. Το τελικό κείμενο του Βασικού Νόμου δημοσιεύτηκε τον Φεβρουάριο του 1989 και ακολούθησε μία περίοδος διαβούλευσής του. Τελικά, στις 4 Απριλίου 1990 το Εθνικό Λαϊκό Συνέδριο της Κίνας επικύρωσε το κείμενο του Βασικού Νόμου. Ο τελευταίος τέθηκε σε ισχύ από την 1η Ιουλίου του 1997, όταν το Χονγκ Κονγκ παραχωρήθηκε από την Βρετανία στην Κίνα.
Νομικό καθεστώς
Το Χονγκ Κονγκ αποτελεί μία ειδική διοικητική περιοχή της Κίνας - δεν αποτελεί κυρίαρχο κράτος. Απολαμβάνει υψηλού επιπέδου αυτονομία, με δική του κυβέρνηση, κοινοβούλιο και δικαστικό σύστημα. "Η Ειδική Διοικητική Περιοχή του Χονγκ Κονγκ είναι ένα αναπόσπαστο μέρος της Λαϊκής Δημοκρατίας της Κίνας. - Άρθρο 1, Βασικός Νόμος του Χονγκ Κονγκ."
«Μία χώρα, δύο συστήματα»
Η βασική αρχή με την οποία το Χονγκ Κονγκ παραδόθηκε από την Βρετανία στην Κίνα ήταν η αρχή γνωστή ως «Μία χώρα, δύο συστήματα». Σύμφωνα με αυτή την αρχή, το σοσιαλιστικό κοινωνικοοικονομικό σύστημα που διατηρεί η ηπειρωτική Κίνα, δεν πρόκειται να εφαρμοστεί στο Χονγκ Κονγκ για τα επόμενα 50 χρόνια. Από την άλλη μεριά, το Χονγκ Κονγκ, θα μπορεί να διατηρήσει το καπιταλιστικό του σύστημα κατά την διάρκεια αυτών των 50 ετών. Αυτό αναφέρεται ρητά και στον Βασικό Νόμο, ήδη από το δεύτερο άρθρο.
Θεμελιώδη δικαιώματα
Ο Βασικός Νόμος αναφέρει ρητά μία σειρά από θεμελιώδη δικαιώματα που πρέπει να έχουν οι πολίτες του Χονγκ Κονγκ. Κάποια από αυτά είναι η ελευθερία της έκφρασης, η ελευθερία του Τύπου και της έκδοσης, το δικαίωμα στην ειρηνική συνάθροιση και διαμαρτυρία, το δικαίωμα στην ισότητα κάτω από τον νόμο, καθώς και το δικαίωμα του συνεταιρίζεσθαι. Ειδική μνεία γίνεται στο δικαίωμα σε μία δίκαιη δίκη, όπως στο άσυλο της κατοικίας. Ακόμα, διασφαλίζεται το δικαίωμα του εκλέγειν και του εκλέγεσθαι. Ανάμεσα σε άλλα, αναφέρεται επίσης η ανεξιθρησκία. "Οι κάτοικοι του Χονγκ Κονγκ έχουν ελευθερία λόγου, τύπου και δημοσίευσης· ελευθερία του συνεταιρίζεσθαι, της συνάθροισης, της πομπής και της διαδήλωσης· και το δικαίωμα και την ελευθερία να σχηματίζουν και να προσχωρούν σε συνδικάτα, και να απεργούν. - Άρθρο 27, Βασικός Νόμος του Χονγκ Κονγκ "
Πολιτικό σύστημα
Ο Βασικός Νόμος αφιερώνει ένα κεφάλαιο στην ανάλυση της δομής του πολιτικού συστήματος που έχει το Χονγκ Κονγκ. Συγκεκριμένα διαχωρίζει τις εξουσίες, με βάση το μοντέλο των δυτικών δημοκρατιών, σε τρεις βασικούς κλάδους, Εκτελεστική, Νομοθετική και Δικαστική.
Εκτελεστική Εξουσία
Ο Βασικός Νόμος καθορίζει τις αρμοδιότητες, τον τρόπο εκλογής και την θητεία του Εκτελεστικού Επικεφαλής του Χονγκ Κονγκ, δηλαδή του αντίστοιχου προέδρου της αυτόνομης περιοχής. Αυτός είναι ταυτόχρονα και ο πρόεδρος της Κυβέρνησης του Χονγκ Κονγκ. Σύμφωνα με τον Νόμο, τα μέλη της Κυβέρνησης επιλέγονται από τον Εκτελεστικό Επικεφαλής, πρέπει όμως να εγκριθούν και από το Νομοθετικό Συμβούλιο, το κοινοβούλιο του Χονγκ Κονγκ.
Νομοθετική Εξουσία
Την Νομοθετική Εξουσία της ασκεί το Νομοθετικό Συμβούλιο, τα μέλη του οποίου αναδεικνύονται μέσα από εκλογές. Το σώμα αυτό προτείνει και εγκρίνει νομοθεσίες, φόρους, και τον προϋπολογισμό. Ελέγχει επίσης το έργο της κυβέρνησης και επιλέγει του ανώτατους δικαστές. Η θητεία του είναι 4 χρόνια, αν και μπορεί να διαλυθεί πρόωρα από τον Εκτελεστικό Επικεφαλής.
Δικαστική Εξουσία
Τα δικαστήρια του Χονγκ Κονγκ ασκούν την δικαστική εξουσία, και σύμφωνα με τον Βασικό Νόμο, πρέπει να είναι ανεξάρτητα και ελεύθερα από κάθε είδους επιρροές. Αναφέρεται επίσης ότι τα δικαστήρια είναι τα μόνα που μπορούν να ερμηνεύουν το Βασικό Νόμο. Ανώτατο δικαστήριο είναι το Δικαστήριο της Τελικής Προσφυγής (Court of Final Appeal).
Αναθεώρηση του Βασικού Νόμου
Σύμφωνα με το Άρθρο 159 του Βασικού Νόμου, το δικαίωμα της αναθεώρησης του Βασικού Νόμου έχει το Εθνικό Λαϊκό Συνέδριο (ΕΛΣ) της Κίνας. Συγκεκριμένα, η διαρκής επιτροπή του Εθνικού Λαϊκού Συνεδρίου μπορεί να προτείνει αναθεωρήσεις μέρους του Βασικού Νόμου, οι οποίες θα πρέπει να εγκριθούν από τα 2/3 των μελών του ΕΛΣ. Πριν εφαρμοστούν οι αλλαγές ωστόσο, πρέπει να υπάρχει η συγκατάθεση του Εκτελεστικού Επικεφαλής του Χονγκ Κονγκ, καθώς και των 2/3 των μελών του Νομοθετικού Συμβουλίου. Διευκρινίζεται επίσης ότι δεν μπορεί να κατατεθεί αναθεώρηση η οποία θα εφαρμόζει στο Χονγκ Κονγκ μία πολιτική που ακολουθεί η ηπειρωτική Κίνα.
Παραπομπές
Χονγκ Κονγκ Κατηγορία:Πολιτική του Χονγκ Κονγκ Κατηγορία:Πολιτική της Κίνας
Παρασπόνδυλος Ζωτικός
Ο Παρασπόνδυλος Ζωτικός ήταν Έλληνας ποιητής του 16ου αιώνα. Δεν έχουμε στοιχεία για τη ζωή του. Έγραψε σε 465 ομοιοκατάληκτους στίχους για τη μάχη της Βάρνας του 1444, στην οποία ο σουλτάνος Μουράτ Β' νίκησε τον ενωμένο στρατό των Ούγγρων και Πολωνών. Ο ποιητής ισχυρίζεται ότι διηγείται ως αυτόπτης μάρτυρας, που είχε κρυφτεί στο δάσος. Όπως λέει, η καρδιά του απολιθώθηκε από τη θέα του πλήθους των ανθρώπων, και γενικά υπερβάλλει ως προς τους αριθμούς. Περιγράφει όμως σωστά τα πολεμικά γεγονότα, και δίνει λεπτομέρειες άγνωστες από άλλες πηγές.
Πηγές
Κατηγορία:Έλληνες ποιητές
300 Γεραλδίνη
Η Γεραλδίνη (Geraldina) είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,6. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Εξωτερικοί σύνδεσμοι
Γεραλδινη
Τριχλωριούχο ρουθήνιο
right|thumb|200px|Κρυσταλλικό πλέγμα RuCI3 Το Τριχλωριούχο Ρουθήνιο είναι άλας με χημικό τύπο RuCI3. Το όνομα αυτό συνήθως αναφέρεται στο ένυδρο άλας RuCI3. H2O. Τόσο το άνυδρο, όσο και το ένυδρο αυτό άλας είναι ένα μαύρο ή σκούρο καφέ στερεό που τήκεται στους 500 βαθμούς Κελσίου και διαλύεται στο νερό.
Κατηγορία:Άλατα Κατηγορία:Αλογονίδια
Ανδρέας Στεφανόπουλος
Ο Ανδρέας Στεφανόπουλος (1860 - 1938) ήταν Έλληνας πολιτικός από τον Πύργο Ηλείας, που είχε εκλεγεί πολλές φορές βουλευτής, γερουσιαστής και είχε λάβει δυο φορές τη θέση υπουργού.
Γεννήθηκε στον Πύργο Ηλείας και ήταν γιος του Ιωάννη Στεφανόπουλου, βουλευτή Ηλείας και γόνου της αρχοντικής οικογένειας των Στεφανοπουλέων. Σπούδασε νομικά και πολιτικές επιστήμες στην Αθήνα και στο Παρίσι και από νωρίς ασχολήθηκε με την πολιτική. Το 1892 εκλέχτηκε βουλευτής Ηλείας με το κόμμα του Χαρίλαου Τρικούπη και από τότε εκλεγόταν συνεχώς μέχρι το 1929. Από τότε εκλεγόταν γερουσιαστής, θέση στην οποία παρέμεινε μέχρι το 1935, οπότε και η γερουσία καταργήθηκε. Διετέλεσε υπουργός Ναυτικών στην Κυβέρνηση Θεοτόκη Ιουνίου 1903 και επί των Εκκλησιαστικών και της Δημοσίας Εκπαιδεύσεως στην Κυβέρνηση Γεωργίου Θεοτόκη 1905.